Breu descripció de l'acció:El sistema de gestió ambiental i
energètica del Recinte Modernista de Sant Pau satisfà tots els
requisits del programa Biosphere Sustainable Tourism, i està
certificat en les normes ISO 14001 i ISO 50001. També compta amb
sis certificacions LEED d'edificis sostenibles atorgats pel
Consell de Construcció Verda dels EUA en reconeixement dels
estrictes criteris energètics i ambientals aplicats al projecte
de rehabilitació integral d’aquest espai patrimonial.

Tot i els avanços ja fets en l’àmbit de la sostenibilitat, el
Recinte Modernista encara ha de fer front a molts reptes envers
la gestió eficient de l’aigua com ara el gran nombre de visitants
i usuaris diversos, la dimensió i les característiques úniques de
l’espai, la distribució d'activitats i esdeveniments en diferents
edificis i zones exteriors, condicionants específics dels
diferents edificis, la varietat d’espècies de plantes i arbres
presents al jardí, la varietat d'usos de l’espai, la poca
sensibilitat d'alguns usuaris, i l’impacte del canvi climàtic en
la demanda. Aquesta acció per a la sostenibilitat procura abordar
alguns d’aquests reptes, i forma part d’un conjunt d’accions que
es desenvolupen en el marc del sistema de gestió ambiental i
energètica del Recinte Modernista de Sant Pau.

El sistema de gestió de l'aigua del Recinte Modernista s'orienta
cap a tres objectius estratègics: 1) Disseny per reduir la
demanda de reg als jardins; 2) Mecanismes d'estalvi en jardins i
edificis; i 3) L’ús de l'aigua de pou del lloc i la reutilització
d'aigües grises d'esdeveniments especials.

1. Disseny per reduir la demanda de reg als jardins
• Vegetació autòctona i d'estil mediterrani
• Espècies de poca demanda hídrica
• Plantes i arbres resistents als impactes del canvi climàtic
• Gespa que hiverna durant els mesos de fred eliminant així la
necessitat de regar
• Productes no tòxics i naturals per eliminar males herbes, etc.,
evitant així la contaminació d’aigua

2. Mecanismes d'estalvi en jardins i edificis
• Edificis equipats amb reguladors de cabal, aixetes
automàtiques, airejadors, WCs de doble descàrrega, i només aigua
freda als lavabos
• Reg per degoteig al jardí i projecte pilot iniciat el 2023 amb
un nou sistema de reg que porta l'aigua a les arrels de les
plantes, previst per estalviar un 50% més d'aigua (DeepDrop) fins
i tot durant les onades de calor; canvis en el calendari de reg
per adaptar-se a les condicions climàtiques i evitar la pèrdua
d'aigua per evaporació
• Control d'ús en temps real 24/7 mitjançant una plataforma en
línia (DEXMA) que permet la detecció remota de fuites i anomalies
del sistema
• Sistema automàtic que evita el consum d'aigua de la xarxa
pública a favor de l'aigua de pou quan està disponible

3. L’ús de l'aigua de pou del recinte i reutilització d'aigües
grises d'esdeveniments especials
• 2 pous de 130 m de profunditat que recullen aigües
subterrànies, autoritzats per les autoritats competents per al
seu ús com a aigües grises en edificis (WC) i jardins.
• Quan sigui possible, reutilitzar l'aigua consumida durant
esdeveniments especials per regar els jardins (p. ex. gel fos)
Enllaç a més
informació:https://santpaubarcelona.org/wp-content/uploads/2024/04/SGAiE-A4-SPRM_revKR-1.pdfData
d'inici:1/5/2023Nom de l'organització:Fundació Privada Hospital
de la Santa Creu i Sant PauWeb de
l'organització:https://santpaubarcelona.org/Correu electrònic de
l'organització:sostenbilitat@fundaciosantpau.catEn el cas d'estar
adherit a alguna entitat associativa (associació, gremi,
col·legi) indica'ns el nom:
gid://decidim-barcelona/Decidim::Hashtag/356/_RepteAigua